แรงขาย “บลูชิพ” กด SET ร่วงกว่า 10 จุด นลท.หวนกังวล “เฟด” ขึ้นดอกเบี้ยต่อปี 66
SET ร่วงกว่า 10 จุด รับแรงขายหุ้นใหญ่ นักลงทุนกลับมากังวล หลัง “เฟด” ส่งสัญญาณปรับขึ้นดอกเบี้ยต่อเนื่องในปี 66
SET ร่วงกว่า 10 จุด รับแรงขายหุ้นใหญ่ นักลงทุนกลับมากังวล หลัง “เฟด” ส่งสัญญาณปรับขึ้นดอกเบี้ยต่อเนื่องในปี 66
15 ธ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 11:18 น. อยู่ที่ระดับ 1,623.06 จุด ลบ 10.30 จุด หรือ 0.63% ด้วยมูลค่าการซื้อขาย 18,664.06 ล้านบาท โดยดัชนีตลาดหุ้นไทยปรับตัวลดลงตามต่างประเทศ หลังเมื่อคืนนี้ นายเจอโรม พาวเวล ประธานธนาคารกลางสหรัฐ (เฟด) ส่งสัญญาณจะปรับขึ้นดอกเบี้ยต่อเนื่อง ทำให้ตลาดกลับมากังวลอีกครั้ง ประกอบกับมีแรงขายหุ้นกลุ่มพลังงานออกมา อาทิ PTTEP, PTT, BANPU เป็นต้น
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ปรับตัวลงไปกว่า 10 จุด เป็นไปตาม Sentiment เชิงลบจากต่างประเทศ ตอบรับสัญญาณการตรึงอัตราดอกเบี้ยของธนาคารกลางสหรัฐ (เฟด) ยาวจนไปถึงปี 67 ทำให้มีแรงขายในหุ้นหลายตัวออกมา เช่น กลุ่มพลังงาน เป็นต้น พร้อมให้แนวรับไว้ที่ 1,615-1,620 จุด และแนวต้าน 1,640 จุด
 